ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί της τροπολογιας του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΣΧΕΤΙΚΑ ΜΕ ΤΑ ΑΠΟΡΡΥΠΑΝΤΙΚΑ ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2002/0216 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί της τροπολογιας του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΣΧΕΤΙΚΑ ΜΕ ΤΑ ΑΠΟΡΡΥΠΑΝΤΙΚΑ

1. Εισαγωγη

Το άρθρο 251, παράγραφος 2, τρίτη υποπαράγραφος, στοιχείο γ) της συνθήκης ΕΚ προβλέπει ότι η Επιτροπή γνωμοδοτεί για τις τροπολογίες που προτείνονται από το Ευρωπαϊκό Κοινοβούλιο σε δεύτερη ανάγνωση. Η Επιτροπή εκθέτει παρακάτω τη γνώμη της σχετικά με τις 8 τροπολογίες που πρότεινε το Κοινοβούλιο.

2. Ιστορικο

Ημερομηνία διαβίβασης της πρότασης στο ΕΚ και στο Συμβούλιο (έγγραφο COM(2002)485 τελικό - 2002/0216 COD): // 4.9.2002

Ημερομηνία γνωμοδότησης της Ευρωπαϊκή Οικονομικής και Κοινωνικής Επιτροπής: // 26.2.2003

Ημερομηνία γνωμοδότησης του Ευρωπαϊκού Κοινοβουλίου, σε πρώτη ανάγνωση: // 10.4.2003

Ημερομηνία έγκρισης της πολιτικής συμφωνίας (με ειδική πλειοψηφία): // 19.5.2003

Ημερομηνία διαβίβασης της τροποποιημένης πρότασης: // 6.6.2003

Ημερομηνία έγκρισης της κοινής θέσης: // 6.11.2003

Ημερομηνία γνωμοδότησης του Ευρωπαϊκού Κοινοβουλίου, σε δεύτερη ανάγνωση: // 14.1.2004

3. Σκοποσ τησ προτασησ

Στόχος της πρότασης είναι να εξασφαλίσει την ελεύθερη κυκλοφορία των απορρυπαντικών στην εσωτερική αγορά παρέχοντας παράλληλα υψηλό επίπεδο προστασίας της ανθρώπινης υγείας και του περιβάλλοντος. Η πρόταση επιχειρεί να επιτύχει τους στόχους αυτούς με τον εκσυγχρονισμό των οδηγιών που θεσπίζουν κανόνες για τη βιοδιασπασιμότητα των επιφανειοδραστικών ουσιών που χρησιμοποιούνται στα απορρυπαντικά και με την ενσωμάτωση και επέκταση των προδιαγραφών επισήμανσης που περιλαμβάνονται στη σύσταση της Επιτροπής 89/542/EΟΚ. Ο εκσυγχρονισμός βασίζεται σε νέες δοκιμές βιοδιασπασιμότητας που θα παράσχουν αυξημένο επίπεδο προστασίας των υδάτινων τμημάτων. Επιπλέον, το πεδίο των δοκιμών επεκτείνεται σε όλες τις κλάσεις επιφανειοδραστικών ουσιών, περιλαμβάνοντας έτσι το 10% των ουσιών αυτών που δεν καλύπτονται από την ισχύουσα νομοθεσία. Οι κανόνες επισήμανσης επεκτείνονται ώστε να συμπεριλάβουν αρωματικά συστατικά που μπορούν να προκαλέσουν αλλεργίες, ενώ οι κατασκευαστές υποχρεούνται να παρέχουν πλήρη κατάλογο των συστατικών στους γιατρούς που έχουν ασθενείς οι οποίοι υποφέρουν από αλλεργίες. Προτείνεται η θέσπιση κανονισμού προκειμένου να εξασφαλιστεί ότι οι νέοι κανόνες, και οι επακόλουθες προσαρμογές τους στην τεχνική πρόοδο, θα ισχύσουν ταυτόχρονα σε όλα τα κράτη μέλη χωρίς να υπάρχει ανάγκη μεταφοράς μεγάλων τεχνικών παραρτημάτων σε 25 διαφορετικές εθνικές νομοθεσίες.

4. Γνωμη τησ επιτροπησ σχετικα με τισ τροπολογιεσ του Ευρωπαϊκου Κοινοβουλιου

Η Επιτροπή μπορεί να δεχτεί το σύνολο των τροπολογιών του Ευρωπαϊκού Κοινοβουλίου, καθώς ευθυγραμμίζονται με τους στόχους της πρότασης.

4.1. Τροπολογίες που γίνονται δεκτές από την Επιτροπή

Η Επιτροπή δέχεται τις οχτώ τροπολογίες που ενέκρινε το Ευρωπαϊκό Κοινοβούλιο.

4.2. Τροπολογίες που απορρίπτονται από την Επιτροπή

Καμία.

5. Συμπερασμα

Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της όπως περιγράφεται ανωτέρω.